অঞ্জন বন্দ্যোপাধ্যায় বলেন, বেশ কয়েক দিন ধরে বাংলাদেশ এই অভিনব পরিস্থিতির সাক্ষী হল। গোটা বাংলাদেশ সর্বাত্মকভাবে এই আন্দোলনকে সমর্থন করেছে, এমন নয়। প্রশংসা, অভিভূতি এসেছে বিভিন্ন দিক থেকে। নিন্দা, বিরোধও শোনা গিয়েছে বিভিন্ন শিবিরে। কিন্তু ‘সড়ক হত্যা’র প্রতিবাদে এই অভূতপূর্ব ছাত্র আন্দোলনকে কেউ সমর্থন করুন বা না করুন, অবজ্ঞা কেউ করতে পারেননি। বাংলাদেশের এই ‘বসন্ত’ আরব বসন্তের মতো দেশের শাসন কাঠামো বদলে দিতে পারেনি। তাই আরব বসন্তের তুলনা টেনে বাংলাদেশের এই পরিস্থিতিকে ‘বাংলা বসন্ত’ নামে ডাকা যুক্তিযুক্ত কি না, তা নিয়ে কেউ প্রশ্ন তুলতেই পারেন। কিন্তু সে প্রশ্নের সপাট উত্তরও প্রস্তুত শাসন কাঠামো বদলে দেওয়া বা সরকার ফেলে দেওয়া উদ্দেশ্যই ছিল না স্কুল ইউনিফর্মে পথে নামা এই হাজার হাজার পড়–য়ার, উদ্দেশ্য ছিল প্রশাসন তথা সরকারের টনক নড়ানো, তা নড়েওছে।